CELEX: C2006/294/22
Language: fi
Date: 2006-12-02 00:00:00
Title: Asia C-140/05: Yhteisöjen tuomioistuimen tuomio (toinen jaosto) 5.10.2006 (Unabhängiger Finanzsenat, Außenstelle Klagenfurtin (Itävalta) esittämä ennakkoratkaisupyyntö) — Amalia Valeško v. Zollamt Klagenfurt (Asiakirja liittymisestä Euroopan unioniin — Siirtymätoimenpiteet — Liite XIII — Verotus — Sloveniasta peräisin olevat savukkeet — Tuonti Itävallan alueelle matkustajien henkilökohtaisissa matkatavaroissa — Tiettyihin määriin rajoitettu vapautus valmisteverosta — Mahdollisuus säilyttää 31.12.2007 saakka tuonnille kolmansista maista asetetut määrälliset rajoitukset — Direktiivi 69/169/ETY)

2.12.2006   
            
            
               FI
            
            
               Euroopan unionin virallinen lehti
            
            
               C 294/13
            
         Yhteisöjen tuomioistuimen tuomio (toinen jaosto) 5.10.2006 (Unabhängiger Finanzsenat, Außenstelle Klagenfurtin (Itävalta) esittämä ennakkoratkaisupyyntö) — Amalia Valeško v. Zollamt Klagenfurt
   (Asia C-140/05) (1)
   
   (Asiakirja liittymisestä Euroopan unioniin - Siirtymätoimenpiteet - Liite XIII - Verotus - Sloveniasta peräisin olevat savukkeet - Tuonti Itävallan alueelle matkustajien henkilökohtaisissa matkatavaroissa - Tiettyihin määriin rajoitettu vapautus valmisteverosta - Mahdollisuus säilyttää 31.12.2007 saakka tuonnille kolmansista maista asetetut määrälliset rajoitukset - Direktiivi 69/169/ETY)
   (2006/C 294/22)
   Oikeudenkäyntikieli: saksa
   Ennakkoratkaisua pyytänyt tuomioistuin
   Unabhängiger Finanzsenat, Außenstelle Klagenfurt
   Pääasian asianosaiset
   
      Kantaja: Amalia Valeško
   
      Vastaaja: Zollamt Klagenfurt
   Oikeudenkäynnin kohde
   Ennakkoratkaisupyyntö — Unabhängiger Finanzsenat (Itävalta) — EY 23, EY 25 ja EY 26 artiklan ja asiakirjoihin Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EYVL L 236, s. 906) sisältyvien säännösten (liite XIII: Luettelo, jota tarkoitetaan liittymisasiakirjan 24 artiklassa: Slovenia, 6. ”verotus”, 2 kohta) tulkinta — Samojen määrällisten rajoitusten säilyttäminen siirtymäkaudella savukkeille, joita tuodaan Sloveniasta jäsenvaltioiden alueelle ilman ylimääräisen valmisteveron maksamista, kuin ne rajoitukset, joita sovelletaan tuontiin kolmansista maista — Jäsenvaltion alueella asuvalle yksityiselle oikeussubjektille asetettu määrällinen rajoitus, joka on ankarampi kuin useimmille kolmansille maille asetettu rajoitus.
   Tuomiolauselma
   
               1)
            
            
               Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan liitteessä XIII olevan 6 kohdan 2 alakohtaa on tulkittava siten, että siinä ei kielletä sitä, että Itävallan tasavalta säilyttää siirtymäaikana lainsäädäntönsä, jonka mukaan matkustajien, joiden tavanomainen asuinpaikka on Itävallan tasavallassa ja jotka saapuvat tälle alueelle suoraan tämän jäsenvaltion maarajan tai sisäisten aluevesien kautta, henkilökohtaisissa matkatavaroissaan Sloveniasta maahantuomien savukkeiden vapautus valmisteverosta rajoittuu 25 savukkeeseen.
            
         
               2)
            
            
               EY 23, EY 25 ja EY 26 artiklaa on tulkittava siten, että niissä ei kielletä pääasiassa kyseessä olevan kaltaista kansallista lainsäädäntöä, jonka mukaan matkustajien henkilökohtaisissa matkatavaroissaan maahan tuomien savukkeiden vapautus valmisteverosta rajoittuu 25 savukkeeseen tietyistä jäsenvaltioista, kuten Slovenian tasavallasta, Itävallan tasavallan alueelle tultaessa, huolimatta siitä, että Euroopan unionin viimeisimmän laajentumisen jälkeen tätä verovapautusta ei enää sovelleta mihinkään muuhun kolmanteen valtioon kuin Sveitsin tulliviranomaisten valvonnassa olevaan Samnauntalin erillisalueeseen ja kolmansista maista tuoduille savukkeille myönnetään yleensä verovapautus 200 savukkeen osalta.
            
         
      (1)  EUVL C 143, 11.6.2005.